یئنی نوع کروناویروس اپیدمی سی سرعتله یاییلماغا داوام ائدیر. اپیدمی سببیندن ایندیدک حیاتینی ایتیرن لرین سایی 170 مینی، یولوخان‌لارین سایی ایسه 2 میلیون 500 مینی کئچیب. معالیجه اولونان خسته لرین سایی ایسه 667 مینه چاتیب.
اپیدمی نین مرکزینه چئوریلن امریکا-دا "کووید-19" اپیدمیسی نتیجه‌سینده اؤلن‌لرین سایی 44 مینی، ویروسون یولوخدوغو اینسان سایی ایسه 800 مینی کئچیب.
ایتالیا-دا کروناویروس‌دان اؤلن‌لرین سایی سون 24 ساعاتدا 534 آرتا‌راق 24 مین 648-ا، یولوخان‌لارین سایی ایسه 183 مین 957-ا یوکسلیب. اؤلکه ده ساغالان‌لارین سایی 2 مین 723 رکورد سویه ده آرتا‌راق 51 مین 600-ا چیخیب.
فرانسا-دا "کووید-19" ویروسون‌دان خسته‌خانا‌لاردا 12 مین 900، قوجا‌لار ائولرینده 7 مین 896 اولماقلا اؤلنلرین سایی 20 مین 796-یا، ویروس آشکارلانان‌لارین سایی 2 مین 667 آرتا‌راق 181 مین 441-ا یوکسلیب.
اینگیلتره‌-ده کروناویروس سببیله حیاتینی ایتیرن‌لرین سایی سون 24 ساعاتدا 823 آرتا‌راق 17 مین 337-یه، ویروسا یولوخان‌لارین سایی 4 مین 301 آرتا‌راق 129 مین 44-ا چیخیب. آوریلین 20-سی ایله موقاییسه‌ده سون معلومات‌لارین هفته عرضینده کی قئیدلرده یئر آلماسیندان قایناقلاندیغی دوشونولور.
کانادادا یئنی نوع کروناویروس سببیله اؤلن‌لرین سایی 8 مین 84-ا یوکسلیب. اؤلوم لرین مین 41-نین قئیده آلیندیغی کبک ایالتینده طب ایشچی‌لری‌نین احتیاج‌لاری دا اؤدنیله بیلمیر. ایالت حکومتی‌نین سون قراری ایله خسته‌خانا‌لارداکی عاجیل اولمایان عملیات‌لار تاخیره سالینیب، بو جور تدبیرلره معروض قالان حکیم‌لر، طب باجی‌لاری و باخی جی‌لار مرکزلره، خصوصیله قوجا‌لار ائولرینه جلب اولونور.
اپیدمی سببیندن 189 نفرین اؤلدوگو و یولوخما‌لارین سایی‌نین 3 مین 977-یه چاتدیغی کلمبیا-دا قرنطینه مودتی اؤلکه داخیلینده 11 می تاریخینه قدر اوزادیلیب.
